| "Haltin häät"Taiska |
| --- |
| Singlen "Haltin häät" kansikuva |
| Singlen tiedot |
|  B-puoli | "Brasilo brasila" |
|  Äänitetty  | 1976 |
|  Julkaistu | 1976 |
|  Formaatti | 7" vinyyli |
|  Tyylilaji | iskelmä |
|  Kesto | 02.55 |
|  Levy-yhtiö | Finnlevy |
| Listasijoitukset |
| Suomi 29. (12/1976) |
| Taiskan muut singlet |
| "Moi moi vain"1976 | "Haltin häät"1976 | "Ihmemaa"1977 |

ÄäninäyteHaltin häätAlle 10%:n näyte kappaleesta.Äänitiedostojen kuunteluohjeet

**Haltin häät** on Taiskan esittämä vuonna 1976 levytetty musiikkikappale. Kappaleen on sanoittanut Hannu Seppänen, joka on myös tehnyt sävellyksen Arto Alaspään kanssa.

Kappale osallistui vuoden 1976 Syksyn sävel -laulukilpailuun, jossa sijoittui 6. sijalle. Se julkaistiin seuraavana vuonna ilmestyneellä esikoisalbumilla *Mombasa*, ja erikseen singlenä kappaleen "Brasilo brasilia" kanssa.

Kappaleesta tuli Taiskan yksi suosituimmista kappaleista. Se nousi muun muassa levyautomaattien soitetuimpien kappaleiden listalle kahden kuukauden ajaksi.

Vuonna 1978 kappaleesta tehtiin englanninkielinen versio nimeltänsä "Arctic Wedding" kansainvälistä levitystä varten.

Kappaleesta tehtiin televisioon musiikkivideo, joka kuvattiin Helsingin Kaivopuistossa.

Kappaleen sanat
---------------

Kappaleen sanat pohjautuvat Asko Kaikusalon kirjoittamaan ja Yrjö Metsälän kuvittamaan vuonna 1974 ilmestyneeseen kirjaan *Tarujen tunturit*.

Myyttisessä menneisyydessä jättiläiset asuttavat käsivarren seutua. Kaunis Malla-neito on järjestämässä häitä, sulhasenaan nuori uljas Saana. Mallaa tavoittelee myös Ruotsin Peltsa, joka kuitenkin saa Mallalta rukkaset. Tämä seurauksena Peltsa aikoo estää häät, ja kutsuu mukaansa häijyt pohjanakat, Jäämeren velhot mukaan. Tämän seurauksena pohjoisesta vyöryy jää ja yltyy tuuli, jolloin juhlakansa pakenee, ja Saana kantaa Mallaa juosten sylissään turvaan. He eivät kuitenkaan ehdi, kunnes jäävät alle jään ja jähmettyvät Kilpisjärven rantaan. Aikakaudet muuttavat heidät tuntureiksi, ja Mallan kyyneleet kasvattavat Kilpisjärveä. 

> »Kaunis Malla-neito alkoi häitään valmistaa, sulhasenaan nuori uljas Saana.» 
> 
> 

> »Hän aikoi estää häät ja kutsui velhot avukseen ja pian saikin juhlakansa kuulla kauhukseen, kun pohjoisesta vyöryi jää ja yltyi tuuli» 
> 
> 

> »He kauas eivät ehtineet kun jäivät alle jään ja jähmettyivät Kilpisjärven rantaan» 
> 
>

Coverversiot
------------

Taiskan lisäksi kappaleen ovat esittäneet muun muassa Zetor, Jean S. A-Tyyppi, Piritta Perälä, Kotiteollisuus sekä Virve Rosti ja Menneisyyden Vangit.

Lähteet
-------

1. ↑  Listalevyt: T1: T - TAR
2. 1 2  Haltin häät *Äänitearkisto*.  Arkistoitu 3.2.2017. Viitattu 5.7.2012.
3. 1 2 3 4 5  6. Taiska: Haltin häät *MTV3 Syksyn sävel -retro*. Viitattu 5.7.2012.
4. ↑  Mombasa *Äänitearkisto*. Viitattu 5.7.2012. [vanhentunut linkki]
5. ↑  Decca sd 5844 ( 45 ) *Äänitearkisto*. Viitattu 5.7.2012. [vanhentunut linkki]
6. ↑  Arctic wedding *Äänitearkisto*. Viitattu 5.7.2012. [vanhentunut linkki]
7. ↑  19.11.2004 esitetty kysymys Haltin häät-kappaleeseen liittyen *Helsingin kaupunginkirjasto*.  19.11.2004. Viitattu 5.7.2012. [vanhentunut linkki]
8. ↑  Kotiteollisuus - sotakoira 2 julkaisu Kotiteollisuus. Viitattu 12.9.2012.